Hier is ’n handsak nie net ’n handsak | Netwerk24
Deur Vryburger 21 November 2019 00:00
Dit het Vryburger laat dink aan die fliek The Iron Lady waarin Margaret Thatcher se Asprey-handsak só ’n prominente rol speel – sy dra dit nie as ’n bykomstigheid nie, maar as ’n politieke stormram. Soos John Whittingdale, die Ystervrou se politieke sekretaris, al per geleentheid verduidelik het: “It was a prop. She would produce it very visibly at big meetings to show she meant business.”
Robin Givhan, voorheen moderedakteur van The Washington Post, het Vryburger verdere insig in handsak-sake gegee: “Those bags instilled fear in colleagues and combatants alike. What was lurking inside them? What might she pull out: incriminating papers, devastating notes, embarrassing memorabilia? For men, the handbag is a vast, vaguely terrifying mystery. What personal unmentionables lie within?”
G’n wonder Steenhuisen is so bang vir Zille se handsak nie! Dalk het hy een van sy eie nodig . . .
Gaan die handsakke vlieg?
So gepraat van Thatcher, met die SAL-staking en Numsa wat ook mor oor die Eskom-planne, kan Vryburger sien hier kom ’n allemintige koppestamp tussen die Ramaphosa-regering en die vakbonde. Dis nou onder meer omdat Pravin Gordhan vasskop oor lone en sê hy gaan nie verder hand in die sak steek nie. Gaan hy en Rama­phosa ook die vakbonde kan knak soos Maggie van ouds dit gedoen het?
Intussen fluit ’n voëltjie dat die Zuptaïete reeds die messe slyp vir Ramaphosa, Gordhan en Tito Mboweni vir vandag se ANC-koukusvergadering. Klink vir Vryburger of hulle ook maar hul handsakke gereed moet kry . . .
Baie warm LUG, maar geen DIENS
Derduisende Suid-Afrikaners is die laaste ruk ontwrig deur die staking van SAL-personeel. Nou staan SAL vir Soek Ander Lugdiens.
Vryburger: As Boks’it nuwe skop sit in jou Brexit
Vryburger: Dis Zille wat die wind laat waai . . .
Vryburger: Wat was ras voor ras in die DA was?